Evropa Ittifoqi qurol va dori zaxirasi yig'ishni boshlaydi

Evropa Ittifoqi uskunalar, dori-darmonlar va shaxsiy himoya vositalarini zaxiralashni boshlaydi. Bu haqda “Reuters” xabar berdi.
Keltirilishicha, mazkur qarorga Ukrainadagi urushning rivojlanishi, jumladan, yadroviy, biologik yoki kimyoviy xavfning oshishi sabab bo'lgan. Himoya vositalari va dori-darmonlarni zaxira uchun to'plash bir necha hafta yoki oy davom etadi. Jarayon Evropa Ittifoqi va hamkor davlatlar aholisi uchun mavjud bo'lgan zaxiralarni kengaytirishga qaratilgan.
“Zaxira to'plami kimyoviy, biologik, radioaktiv va yadroviy xavfga qarshi qo'lqop, niqob va boshqa shu kabi materiallarni o'z ichiga oladi”, deyiladi xabarda.
O'z navbatida, Evropa komissiyasi mazkur xabarga izoh berishdan bosh tortgan. Yuqumli kasalliklar bo'yicha mutaxassis Antonino Di Karo, “Reuters” bilan suhbatda Rossiya chechak virusiga ega bo'lgan yagona davlat ekanini eslatgan. Ammo bu Moskva undan qurolli mojaro paytida foydalanishini angatmasligi, shunga qaramay virus va bakteriyalardan foydalanish katta xavf tug'dirishini aytgan.
Avvalroq Frantsiya Rossiya tahdidiga javoban yadroviy suvosti kemalarini Atlantikaga joylashtirgandi. Shuningdek, Rossiya qanday holatda yadroviy quroldan foydalanishi ma'lum qilingan.